CELEX: 62019TN0167
Language: mt
Date: 2019-03-14 00:00:00
Title: Kawża T-167/19: Rikors ippreżentat fl-14 ta’ Marzu 2019 — Tempus Energy Germany u T Energy Sweden vs Il-Kummissjoni

6.5.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 155/55
            
         
      Rikors ippreżentat fl-14 ta’ Marzu 2019 — Tempus Energy Germany u T Energy Sweden vs Il-Kummissjoni
      (Kawża T-167/19
      (2019/C 155/65)
      Lingwa tal-kawża: l-Ingliż
      
         Partijiet
      
      
         Rikorrenti: Tempus Energy Germany GmbH (Berlin, il-Ġermanja), T Energy Sweden AB (Göteborg, l-Isvezja) (rappreżentanti: D. Fouquet u J. Derenne, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti jitolbu li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tas-7 ta’ Frar 2018 dwar il-mekkaniżmu ta’ kapaċità Pollakk previst (SA.46100, C(2018) 601 final) (1);
               
            
                  —
               
               
                  tikkundanna lill-Kummissjoni għall-ispejjeż tagħha, kif ukoll dawk sostnuti mir-rikorrenti.
               
            
         Motivi u argumenti prinċipali
      
      Insostenn tar-rikors tagħhom, ir-rikorrenti jinvokaw żewġ motivi.
      
                  1.
               
               
                  L-ewwel motiv, ibbażat fuq il-fatt li, billi ma fetħitx il-proċedura ta’ investigazzjoni formali wara n-notifika tal-mekkaniżmu ta’ kapaċità Pollakk previst, il-Kummissjoni kisret l-Artikolu 108(2) TFUE, l-Artikolu 4(4) u l-Artikolu 6(1) tar-Regolament 2015/1589 (2), flimkien mal-prinċipji ta’ nondiskriminazzjoni, ta’ proporzjonalità u ta’ protezzjoni ta’ aspettattivi leġittimi, u wettqet evalwazzjoni żbaljata tal-fatti. Il-Kummissjoni ma rnexxilhiex tegħleb id-dubji li hija ffaċċjat matul il-fażi ta’ investigazzjoni preliminari u dan affettwa d-drittijiet proċedurali tar-rikorrenti.
               
            
                  2.
               
               
                  It-tieni motiv, ibbażat fuq il-fatt li, bi ksur tal-Artikolu 296 TFUE, il-Kummissjoni ma pprovdietx motivazzjoni suffiċjenti fid-deċiżjoni kkontestata.
               
            
         (1)  ĠU 2018, C 462, p. 1.
      
         (2)  Regolament tal-Kunsill (UE) 2015/1589 tat-13 ta’ Lulju 2015 li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea (ĠU 2015, L 248, p. 9).